মাসুদ রানা
মাসুদ রানা বাংলাদেশের জনপ্রিয় কথাসাহিত্যিক কাজী আনোয়ার হোসেনের সৃষ্ট একটি কাহিনী-চরিত্র। ১৯৬৬ খ্রিস্টাব্দে ধ্বংস পাহাড় প্রচ্ছদনামের প্রথম গ্রন্থটি থেকে শুরু করে সেবা প্রকাশনী থেকে মাসুদ রানা সিরিজে এই চরিত্রকে নিয়ে চার শতাধিক গুপ্তচরবৃত্তীয় কাহিনীর বই প্রকাশিত হয়েছে। সিরিজের প্রথম দুইটি বই মৌলিক হলেও পরবর্তীতে ইংরেজি ও অন্যান্য ভাষার বইয়ের ভাবানুবাদ বা ছায়া অবলম্বনে রচিত হওয়া বইয়ের আধিক্য দেখা যায়। মাসুদ রানার চরিত্রটিকে মূলত ইয়ান ফ্লেমিংয়ের সৃষ্ট জেমস বন্ড চরিত্রটির বাঙালি সংস্করণ হিসেবে সৃষ্টি করেছিলেন লেখক। কিন্তু বর্তমানে সিরিজটি বাংলা বই এর জগতে স্বকীয় একটি স্থান ধরে রেখে পথ চলছে।
তেনালি রামা (ধারাবাহিক)
তেনালি রামা হলো ভারতের তেলুগু কবি তেনালি রামাক্রিষ্ণার জীবনের উপর নির্ভর করে একটি ঐতিহাসিক কমেডি নাটক। তেনালি রামাকৃষ্ণা মূলত কৃষ্ণদেব সাম্রাজ্যের অষ্টম কবি ছিলেন, যাকে বিজয়নগর সাম্রাজ্যের সেরা কবিও বলা হয়। এই ধারাবাহিকটি সাব টিভিতে ১১জুলাই, ২০১৭সাল থেকে চালু হয়। ২০১৮সালের জুলাই পর্যন্ত এটি ৮মাসের একটি ছোট বিরতি নেয়।